**Oktató: Dr. Frivaldszky János**

**Tárgy kódja, neve: JDDO227XA0 Jogfilozófia**

Tartalma:

A kötelező tárgy keretében a doktorandusz hallgatók a jog természetjogi megalapozásának, illetve a jog és az erkölcs kapcsolatának kortárs tudományos megközelítésmódjait tekintik át, egyúttal értékelve is azokat. Ez egyrészről jogfilozófiai kérdések tárgyalását jelenti, másrészt olyan jogintézmények és jogi jelenségek vizsgálatát, amelyekre történő kortárs jogi reflexiók jól szemléltetik a jog és az erkölcs kapcsolatát érintő szemléleti különbségeket az egyes irányzatokban. Ezen kívül megvizsgáljuk és helyes jogfilozófiai szemléletből kritikailag értékeljük egyes kiemelt jogi területek jellemző jogelveinek, általában jogi szemléletmódjának filozófiai antropológiai, társadalomfilozófiai és erkölcsi alapjait. Egyúttal a helyes (természet)jogi megközelítésből fakadó elméleti korrekciók szükségességét s indokait, valamint azok adott esetben levonható gyakorlati következményeit is igyekszik e kurzus körüljárni. Továbbá a jogi érvelésben kívánjuk a klasszikus dialektika és retorika eszközeinek helyét és szerepét megtalálni az egyes jogterületeken.

A doktoranduszoknak egy szerzői íves terjedelmű dolgozatban kell alkalmazniuk a saját kutatási területeiken a tanultakat.

Irodalom:

Frivaldszky János *A jog- és a politikai filozófia erkölcsi alapjai*. Budapest, Pázmány Press, 2014.

Frivaldszky János *Természetjog és emberi jogok*. Budapest, PPKE JÁK, 2010.

Frivaldszky János *Jog a személyközi viszonyokban – az olasz jogfilozófia nyomdokain*. Budapest, Pázmány Press, 2012.

Frivaldszky János (szerk.) *Természetjog – szöveggyűjtemény* Budapest, Szent István Társulat, 2006.

Frivaldszky János: *A jog- és a politikai filozófia erkölcsi alapjai*. Budapest, Pázmány Press, 2014. Frivaldszky János: *Tanulmányok a jog erkölcsi alapjairól – emberi méltóság, szabad vasárnap, uzsora, pénzügyi világválság*. Budapest, Pázmány Press, 2015.

Frivaldszky János, Könczöl Miklóssal: *Dialektika, retorika és jogászi érvelés a klasszikusok nyomán*. Budapest, Pázmány Press, 2015, 157-188.

Frivaldszky János: *Jó kormányzás és a közjó, politikai és jogfilozófiai szemszögből*. Budapest, Pázmány Press, 2016.

Frivaldszky János: Jog és igazságosság a Caritas in veritate enciklikában. In Orosz András Lóránt – Ujházi Lóránd (szerk.): *Egyházi intézmények jogi szabályozása*. Budapest, L’Harmattan Kiadó, Sapientia Szerzetesi Hittudományi Főiskola, 2012. 157-202.

Frivaldszky János: A politikai véleménynyilvánítás szükségessége, joga és felelőssége a közjó és a jó kormányzás szemszögéből Eszmetörténeti elemzések tükrében. *In Medias Res*, 2016/2, 297–314.

Frivaldszky János: A modern politikafelfogás háborús logikája és annak válsága az első világháborúban. In Frivaldszky János – Tussay Ákos (szerk.): *A Természetjog napja II. – konferenciatanulmányok*. Budapest, Pázmány Press, 2019. 81-119.